cyanic-selkie/wikianc huggingface dataset:
Robert Michael Aconcha-Kohn
Robert Michael Aconcha-Kohn (født 1960, død 8. oktober 2004) var en 44 år gammel svensk statsborger som 8. oktober 2004 ble bragt til Oslo legevakt etter å ha blitt pågrepet på hospitset Ansgar hotell i Oslo. Han ble før arrestasjonen beskrevet som rabiat, psykotisk og vanskelig å håndtere. Han hadde imidlertid roet seg ned og ba politiet om unnskyldning for sin oppførsel. Politiet valgte da å tre på mannen en anorakkhette for å hindre han i å spytte, før de bar han ned fra rom 401 i fjerde etasje på hospitset og ut i en ventende bil, for så 16 minutter senere å ankomme legevakten. Rettsmedisinsk institutt har senere testet hetta og det viste seg at en hårføner som ble holdt mot innsiden av anorakkhetta ikke klarte å blåse luft gjennom anorakkstoffet.
Sakens natur ble kjent etter at politiet ble bøtelagt for forholdet, og flere stilte spørsmål ved om saken ble forsøkt hemmeligholdt på grunn av oppmerksomheten rundt de andre dødsfallene som ble debattert. Saken ble kjent som det tredje tilfellet av fire hvor en arrestant mistet livet som følge av kvelning i perioden 1990-2007. Hos Riksadvokaten påpekes det at informasjon om denne saken ble lagt ut på deres intranett, slik at alle i politiet og påtalemyndigheten kunne trekke lærdom av saken.
Høyesterettsadvokat Tor Erling Staff hevdet at det ikke var tilstrekkelig å vise til at saken var omtalt i 2004, og uttalte at «Når påtalemyndigheten kan unnlate å informere om en slik sak, spør jeg meg selv om hvilke andre lik som kan ligge rundt». Operasjonslederen ble i 2004 referert i Aftenposten Aften på uttalelsen «Politiet rykket ut og fikk kontroll over personen. Da han skulle fraktes til legevakt, mistet han bevisstheten. Han ble senere erklært død ved Ullevål universitetssykehus.»
Saken ble en av flere hvor det ble reist spørsmål ved Riksadvokatens autoritet i saker hvor det ble startet etterforskning av politiets arbeid.
Ludwig Andreas Feuerbach
Ludwig Andreas Feuerbach (født 28. juli 1804 i Landshut, død 13. september 1872) var en tysk filosof.
Feuerbach, en venstrehegelianer, er særlig kjent for sin teori om at mennesket har skapt gud i sitt bilde og for sin naturalistiske antropologi. Han er også kjent for sin kritikk av religion og kristendommen. I Das Wesen des Christentums (1841) benekter han Guds eksistens. Hans materialistiske filosofi fikk stor betydning for Friedrich Engels og Karl Marx, og er derfor svært viktig filosofihistorisk.
Levonorgestrel
Levonorgestrel er et progestin, et syntetisk progestagen. Det brukes overveiende til hormonell prevensjon i kombinasjons-p-piller, minipiller, hormonspiral, p-stav og som nødprevensjon (angrepille).
Levonorgestrel har en progestestagen effekt 5,3 ganger progesteron, og en androgen effekt tilsvarende 8,3 ganger progesteron.
Vanlige bivirkninger er brystspenning, menstruasjonsforstyrrelser, akne, kvalme, hodepine, diaré og muskelspenninger
Láhpoluoppal
Láhpoluoppal er en bygd i Kautokeino kommune i Finnmark. Stedet ligger ved sørenden av innsjøen Láhpojávri på Finnmarksvidda, fire mil nordøst for Kautokeino sentrum, og ni mil sørvest for Karasjok sentrum. Riksvei 92 går gjennom bygda.
I Láhpoluoppal ligger Láhpoluoppal skole, Láhpoluoppal fjellstue og Láhpoluoppal kapell frå 1967.
Oppviglerparagrafen
Oppviglerparagrafen er en vanlig betegnelse for den gamle straffelovens § 140, som forbød oppfordring til og «forherligelse» av straffbare handlinger. Paragrafen satte også forbud mot å tilby seg å utføre slike handlinger. Den nye straffeloven av 2005, som trådte i kraft trådte i kraft 1. oktober 2015, inneholdt i utgangspunktet ikke denne paragrafen.
I sin fulle ordlyd lød § 140:
Paragrafen ble sjelden tatt i bruk i norsk rettspleie. Et kjent eksempel er dommen mot Einar Gerhardsen etter en tale han holdt i forbindelse med storstreiken i 1921. I 1983 ble lederne for Folkeaksjonen mot utbygging av Alta-Kautokeinovassdraget, Alfred Nilsen, Svein Suhr, Tore Bongo og Per Flatberg dømt til bøter for brudd på oppviglerparagrafen. Stein Lillevolden ble kjent skyldig i oppvigleri i forbindelse med ulovlige demonstrasjoner i Oslo på 1980-tallet.
7. mars 2008 fikk Straffeloven følgende paragraf, gjeldende fra 1. oktober 2015:
Bruk av paragrafen var ved begynnelsen av det 21. århundre aktualisert i forbindelse med debatten omkring islamisme, og påståtte oppfordringer til (grunn-)-lovsstridige aktiviteter eller støtte til slike aktiviteter, for eksempel med økonomiske bidrag.
På grunn av uttalelser i Dagsrevyen den 25. februar 2015 ble mulla Krekar arrestert dagen etter for brudd på straffelovens § 140.
Manglerud Star Toppfotball
Manglerud Star Fotball er en fotballklubb fra Oslo. Damelaget spiller i 2010 i 1. divisjon. Herrelaget spiller i 3. divisjon fotball for herrer 2016.
Historie
Tidligere toppspiller Paal Fredheim (VIF) ble ansatt som hovedtrener i den nye samarbeidsklubben og Stein Madsen ble sportslig leder. Første året (2000) endte klubben på 2.-plass i sin avdeling etter Ørn Horten, og året etter gikk det enda bedre for Oslo Øst. Dette året rykket nemlig klubben rett opp i 1. divisjon etter en flott sesong, og i 2001 undertegnet også Oslo Øst en samarbeidsavtale med den engelske klubben Manchester United. Selveste Alex Ferguson kom til og med på en snarvisitt til Manglerud i samband med denne avtalen. Klubben klarte seg bra i 1. divisjon i 2002, og endte på en pen 10.-plass med 38 poeng, men etter 2003-sesongen havnet Oslo Øst på 14.-plass, og rykket dermed ned igjen i 2. divisjon. Blant spillerne på denne tida var Ståle Andersen, Kenneth Kvalheim, Espen Grina, Ratib Lekhal, Yassir Bashir og Lorenzo Caroprese.
Ved årsskiftet 2003-2004 lå klubben med brukket rygg, uten penger, trener Fredheim gikk i protest våren 2003 og ble avløst av Ståle Andersen, og de fleste spillerne forlot klubben etter sesongen. Det lyktes likevel klubbstyret å få til en midlertidig samarbeidsavtale med FC Lyn utpå vinteren 2004, og derifra kom også den nye treneren Geir Midtsian, sammen med en del unge, lovende spillere. Utover i sesongen 2004 ble laget styrket betydelig, og den fine høstsesongen 2004 bar bud om bedre tider for "nye" Oslo Øst. Og oppholdet i 2. divisjon ble kort, for i 2005 vant Oslo Øst sin avdeling i 2. divisjon under Geir Midtsians ledelse, og med små midler, og rykket opp i 1. divisjon foran 2006-sesongen. Men Oslo Øst slet hele tiden med dårlig økonomi, og dette var en viktig årsak til at klubben før sesongen 2006 slo seg sammen med Manglerud Star Fotball og valgte å stille under sistnevntes navn.
Gjensynet med 1. divisjon ble kortvarig, for Manglerud Star endte på 13.-plass og rykket rett ned til 2. divisjon igjen foran 2007-sesongen. Noen få sentrale spillere forlot nå klubben, og det samme gjorde trener Geir Midtsian. Ny trener før 2007-sesongen ble den unge Håkon Grøttland, og det kom også til noen nye, spennende spillere til MS Toppfotball.
Grøttlands første år som hovedtrener i Manglerud Star gikk bra. Klubben kjempet om opprykk helt til siste serierunde, men endte til slutt på en 3.-plass. Også i cupen gjorde klubben det bra, og man var bare marginer fra å slå ut Start i 3. runde. De gode prestasjonene førte til at Grøttland ble kåret til Årets unge trener i 2007.
Fylkesvei 5384
Fylkesveg 5384 går mellom Bjørgum og Fenne i Voss kommune.
Manglerud Star Toppfotball
Historie
Etter noen sportslige uår etter konkursen overtok Atle Jan Larsen i 2013 som trener for A-laget. Første året ble det opprykk til 4. divisjon, før en i 2015 vant 4. divisjon og rykket opp i 3. divisjon.
Fylkesvei 5384
Frem til 2019 hadde veien betegnelsen fylkesvei 306 (Hordaland).
Frode Sundsdal
Frode Sundsdal (født 5. august 1971) er en profesjonell norsk racerbåtfører fra Tvedestrand.
Manglerud Star Toppfotball
Kvinnefotball
Maria Arnesen representerte det norske J-17 landslaget samme år som Manglerud Star debuterte i allnorsk 1.divisjon. Hun spiller fortsatt på Manglerud Star, og har vært fast inventar på damelaget siden opprykket i 2005.
Frode Sundsdal
Sundsdal har blant annet kjørt Class 1, verdens største powerboat-klasse, Formel 1- og Formel 2-rundbaneracing. I 1991 ble han juniorverdensmester i klassen T400, og har vunnet tre verdensmesterskap, tre skandinaviske mesterskap, tre europamesterskap og 11 NM-gull. Sundsdal har også 11 verdensrekorder i hastighet i forskjellige klasser.
Liste over kriger Kypros har deltatt i
Denne listen er laget for å vise hvilke kriger Kypros har vært delaktig i.
Frode Sundsdal
Sundsdal ble valgt inn som president i Norges Båtsportforbund 8. november 2008. I oktober samme år ble han også valgt inn i Council i UIM – (Union International Motonautiqe) for fire år.
Manglerud Star Toppfotball
Kvinnefotball
Siden 2010 er kvinnefotballen blitt del av det samarbeidet som gjør seg gjeldende i herrefotballen.
Frode Sundsdal
Frode Sundsdal står bak Grimstad Powerboat Show (GPS) som første gang ble avviklet 26. – 27. august 2011. Showets høydepunkt ble Sundsdals eget krasj i 200 km/t.
Sundsdal etablerte Tønsberg Båtrace i samarbeid med Joyce Christine Andersen og Re Motorsport i 2014. Båtracet arrangeres ved Brygga i Tønsberg, og selskapet bak arrangerte VM-runder i UIM klasse F2 i 2015, 2016, 2017, 2018, 2019. Båtracet ble også avholdt i 2020. Løpet ble avlyst i 2021 og 2022 på grunn av coronarestriksjoner.
Bodil Ipsen
Bodil Ipsen (født Bodil Louise Jensen Ipsen 30. august 1889, død 26. november 1964) var en dansk skuespiller og regissør. Hun har sammen med Bodil Kjer gitt navn til Danmarks eldste filmpris, Bodilprisen.
Liv og virke
Etter artium i 1908 kom hun inn på Det Kongelige Teaters elevskole og debuterte året etter. I 1910 ble hun engasjert av Folketeatret og Dagmarteatret. Hun vendte tilbake til Det Kongelige Teater i 1914 og så igjen på Dagmarteatret 1919–1922. I årene deretter byttet hun mellom Det Kongelige Teater og Folketeatret. Mellom 1930 og 1933 opptrådte hun på ny på Dagmarteatret, og hadde et kort opphold på Betty Nansen Teatret og vendte så nok engang tilbake til Det Kongelige Teater, hvor hun ble fram til 1944.
Bodil Ipsen var gift fire ganger – i 1910 med skuespilleren Jacob Texière, i 1914 med sivilingeniør H.H.O. Moltke, i 1919 med teaterdirektøren og skuespilleren Emanuel Gregers og i 1932 med journalist Ejnar Black. Hun er portrettert i Bodil Ipsen og filmen (2006).
Rødflekkglassvinge
Utseende
En nokså liten (vingespenn 19 – 29 mm), slank, mørk glassvinge. Den kjennes på bakkroppens røde "belte" kombinert med de rødlige skjellene ved roten av forvingen. Antennene er svarte, hos hannen med fine hår. Hodet er svart. Forkroppen er svart, på sidene under vingene med oransjerøde flekker. Bakkroppen er slank og sylindrisk, svart med et bredt, rødt tverrbånd omtrent midt på, haledusken er svart. Forvingen er glassklar, smalt mørk langs framkanten, bredt mørk i spissen. Ved roten har den noen oransjerøde skjell, litt utenfor midten en nokså smal, svart diskflekk som dekker mesteparten av vingebredden. Bakvingen er glassklar med mørk kant.
Utbredelse
Arten er holarktisk, det vil si at den er utbredt både i den palearktiske sone og i Nord-Amerika. I Norge er den funnet over hele landet, og er trolig ganske vanlig.
Rómendacil II
I J.R.R. Tolkiens fiktive verden Midgard var Rómendacil II den 19. kongen av Gondor.
Han var sønn av kong Calmacil, som var den andre sønnen av kong Atanatar II Alcarin, og var opprinnelig gitt navnet Minalcar.
Han ble født i det siste året i den lange regjeringstiden av kong Hyarmendacil I og som Minalcar vokste han til en mektig posisjon allerede i ung alder siden hans egen onkel, Kong Narmacil I (første sønn av Atanatar II), følte seg ukomfortabel med rollen som konge og hersker av Gondor.
Minalcar var regent fra år 1240 i det tredje tidevervet, og slo et avgjørende slag mot Austringene som han beseiret nær ved Rhûnhavet. Han forsterket også Gondor og skapte fred med Nordamennene fra Rhovanion, alt dette mens han bare var regent, før han ble konge. Etter at hans onkel Narmacils døde, forble han regent i enda ti år under sin egen far Calmacil.
Han var ansvarlig for byggingen av Argonath, kongens søyler. De sto ovenfor Nen Hithoel langt inn i det fjerde tidevervet og de dukker opp i Ringenes herre da brorskapet seilte fra Lóthlorien til Rauros.
For å skape en allianse med Nordamennen, sendte Rómendacil II sin sønn Valacar som en ambassadør. Mens Valacar var på dette oppdraget giftet han seg med Vidumavi, datteren av Vidugavia, kongen av Rhovanion, noe som førte til katastrofen kjent som ættefeiden.
Qajar-dynastiet
Qajar-dynastiet var den herskende familien i Persia fra 1796 til 1925.
Dynastiet ble grunnlagt i 1796 av Agha Muhammed Khan, en evnukk av iransk turkmensk opprinnelse som beseiret den siste herskeren av zand-dynastiet, men han ble selv myrdet bare et år senere. I qajarenes periode kom Persia inn under økonomisk påvirkning fra de europeiske imperiene der de britiske og russiske imperiene skapte seg en innflytelsessfære i Persia. Under styret til Fath Ali Shah ble Persia tvunget til å avgi sine nordlige områder til Russland, mens britene senere tok effektiv kontroll over den sørlige delen med sine rike olje-forekomster.
Qajar-sjahene gjorde flere vaklende forsøk på modernisering i det 19. århundre og starten av det 20. århundre, med grunnleggelsen av en grunnlov og et parlament i 1906. Dette var en kontroversiell utvikling. Muhammed Ali Shah ble avsatt i 1909 for å angripe grunnloven som ble etablert under hans forgjenger.
De herskende medlemmene av qajar-dynastiet:
Lederne for det avsatte huset:
Sjokksjakk
Sjokksjakk, også kalt Bughouse, Exchange chess, Siamese chess, Tandem chess eller Transfer chess (engelsk), er en populær sjakkvariant, som spilles på to sjakkbrett med fire spillere, med to på hvert lag. På et lag spiller den ene med hvit farge og den andre med sort. Normale sjakkregler gjelder, bortsett fra at fangede brikker på ett brett sendes over til medspiller på det andre brettet, som så har muligheten til å sette disse brikkene inn på sitt brett.
Det spilles ofte med kort tidskontroll og dette kombinert med flytting av brikker over fra ett brett til ett annet gjør at spillet ser kaotisk og tilfeldig ut. Derfor kalles spillet bughouse, som er et engelsk slangord for psykiatrisk sykehus. Det spilles som alternativ til vanlig sjakk både på internett, og som tradisjonelle turneringer. Det arrangeres årlige bughouseturneringer både nasjonalt og internasjonalt.
Fisksätra
Fisksätra er et tettsted i Nacka kommune i Stockholms län i Sverige. I 2010 hadde tettstedet 7 475 innbyggere, og et areal på 1,03 km².
Historie
Områdets sentrale deler var i hvert fall fra 1562 og framover en fattig gård under Erstavik, men gårdsnavntypen og utgravde forhistoriske graver taler for at plassen var i bruk allerede i vikingtiden.
Høyhusbebyggelse ble oppført her mellom 1972 og 1974. Området består hovedsakelig av 4-5-etasjes leilighetsblokker med garasje i kjelleretasjen, og et bakkenivå som er utilgjengelig for biler. Rundt høyhusområdet ligger lavhusområdene Fiskarhöjden, Båthöjden og Fågelhöjden. Rekkehusene på Fiskarhöjden ble bygd mellom 1973 og 1974.
Kommunikasjoner
Fisksätra har holdeplass på Saltsjöbanan. Reisetiden til Slussen i det sentrale Stockholm er rundt 20 minutter. Avstanden til Slussen er 11 kilometer.
Motorveien Saltsjöbadsleden slutter i Fisksätra, og fortsetter deretter som landevei.
Richie Sambora
Richie Sambora (født 11. juli 1959) er en amerikansk gitarist, sanger og låtskriver, som var hovedgitarist i det amerikanske Hardrock-bandet Bon Jovi. Han bruker også iblant en Talkbox sammen med gitaren sin.
Biografi
Richie Sambora ble med i Bon Jovi da bandet ble dannet i 1983. Den eneste betingelsen han stilte, var at han skulle være hovedgitarist og spille gitarsoloene. Til å begynne med ville ikke Jon Bon Jovi det, men etter at han hørte ham spille, var det ingen tvil lenger: Richie skulle være gitarist. Da Bon Jovi debuterte i 1984 med cd-en «Bon Jovi», ble Richie Sambora kjent av alle Bon Jovi fansene som 80-tallets beste gitarist. Under en konsert hvor de spilte sangen «You Give Love A Bad Name» på turneen til albumet Slippery When Wet spilte han gitarsoloen mens Jon Bon Jovi holdt for øynene hans. Senere, i 1989, spilte Richie og Jon Bon Jovi sangene «Wanted Dead or Alive» og «Livin' on a Prayer» på to aukustiske gitarer under MTV music awards. MTV sa, og sier det fortsatt, at det var det største øyeblikket i MTV Music awards historie. Men etter turneen til albumet New Jersey var det en del krangel i bandet og de var slitne etter seks år med konstante turneer og konserter, så alle bandmedlemmene dro hver sin vei. I 1991 slapp Richie ut sitt første soloalbum, Stranger in This Town. Albumet ble ingen stor salgsuksess, men solgte ganske bra. Da Bon Jovi ble forent igjen i 1992 var de uthvilte og klare for mer action. I 1997 slapp Richie ut sitt andre soloalbum, Undiscovered Soul. I 2000 kom Bon Jovi albumet Crush, med hit-låta «It's My Life», hvor Richie tar i bruk sin kjære talkbox, som da er hovedelementet i sangen. Albumet vant to grammyer: Best Rock Album og Best Rock Performance (for Jon Bon Jovi og Richie Samboras samspill i «It's My Life»). Senere ga bandet ut flere album, som konsertalbumet One Wild Night Live 1985-2001, Bounce, samlealbumet This Left Feels Right, 100.000.000 Bon Jovi Fans Can't Be Wrong... og Have a Nice Day. Richie og Jon Bon Jovi har mange ganger dukket opp i talkshow som Oprah, The Late Show with David Letterman og Saturday Night Fever. I 2018 ble Bon Jovi og dermed Sambora innvotert i Rock and Roll Hall of Fame.
Lakmos
Lakmos eller Lakma (gresk: Λάκμος) er et fjell i den østlige delen av Ioannina og den vestlige delen av Trikala i Hellas. Fjellet er en del av fjellkjeden Pindos, og har en høyde på 2295 meter over havet. Fjellets høyeste punkt heter Tsoukaréla (Τσουκαρέλα). Fjellet er om lag 30 km langt og 15-20 km bredt. Elven Arakhthos renner i vest, Metsovítikos i nord, og Akheloos kilde ligger i øst. I sør renner Kalarrytikos, og Melissourjitikos i sørvest.
30. januar
30. januar er den 30. dagen i året. Det er 335 dager igjen av året (336 i skuddår).
Navnedag
Gunnhild, Gunda: Navnedag etter Adlegunde, fransk abbedisse som var med på å grunnlegge kloster
Fødsler
Se flere som er født 30. januar i Kategori:Fødsler 30. januar.
Dødsfall
Se flere som døde 30. januar i Kategori:Dødsfall 30. januar.
Big Cajun kraftverk
Big Cajun kraftverk er et varmekraftverk utenfor New Roads i Pointe Coupee Parish i delstaten Louisiana, USA. Hovedanlegget ble utbygd i årene 1980–1983.
Big Cajun I er et gasskraftverk som er ute av drift, og som operatøren Louisiana Generating Co søker om å få omgjøre til en 230 MW-enhet med kullfyring. Dette avventer fortsatt godkjennelse.
Big Cajun 2 har en installert produksjonskapasitet på 1.871 MW, fordelt på 3 blokker / turbiner. Operatør er Louisiana Generating LLCo. Brenselkilden er kull. Anlegget brukes også i forsøk med fyring med biomasse i en egen brenner.
Det eksisterer planer om å bygge ut kraftverket med ytterligere 705 MW, i Big Cajun II Unit 4, som har vært igjennom offentlige søknadsprosesser, men ikke nødvendigvis vil bli utbygd.
I 2006 hadde hele anlegget utslipp på 14,2 millioner tonn CO2.
Natalie Cole
Stephanie Natalie Maria Cole (født 6. februar 1950 i Los Angeles i California, død 31. desember 2015 samme sted ) var en amerikansk jazzsanger og skuespiller. Hun var datter av Nat King Cole.
Natalie Cole fikk i 1975 en Grammy for Beste nykommer.
På Coles plate Unforgettable … With love fra 1990 sang hun sin fars sanger i eget arrangement. Platen inneholder også en «kunstig» duett der hun sang sammen med sin avdøde far. Hans innspilling er lagt oppå hennes egen. Hun fikk en stjerne på Hollywood Walk of Fame.
I 1993 ble Cole tildelt MusiCares Person of the Year.
Forkjøpsrett
Det nærmere innholdet av forkjøpsrettighetene vil komme an på hva som nærmere følger av det rettslige grunnlaget for retten. Normalt vil det fungere slik at avhenderen av formuesgodet plikter å melde fra til rettighetshaverne når han har avhendet gjenstanden. Disse vil så måtte gjøre retten gjeldende innen en viss frist for at den ikke skal gå tapt. Ofte vil løsningssummen tilsvare det den opprinnelige erververen skulle gi for godet, men det vil kunne gjelde unntak fra dette for eksempel dersom dette vederlaget er spesielt lavt. Et alternativ kan være å bestemme at løsningssummen i alle tilfeller skal beregnes i det enkelte tilfelle ved skjønn, for å komme frem til gjenstandens virkelige verdi.
Hvilke former for eiendomsovergang som utløser forkjøpsretten vil også variere ut fra rettsgrunnlaget. Et utgangspunkt vil ofte være at bare salg eller lignende frivillige overdragelser omfattes (gave, bytte o.l), men også arv, felleseieskifte og lignende, er omfattet. Det vil dessuten ofte finnes bestemmelser om at forkjøpsretten ikke kan gjøres gjeldende dersom erververen er i nær familie eller lignende med avhenderen. Overdragelser til for eksempel barn eller ektefelle vil således som regel ikke utløse forkjøpsrett.
Innen norsk rett finnes generelle regler om avtalebestemt forkjøpsrett i løsningsrettloven fra 1994. Regler om forkjøpsrett finnes dessuten i en rekke andre lover, blant annet sameieloven, selskapsloven og aksjeloven.
Med forkjøpsrett kan du velge om du vil delta i budrunden eller vente til selger har akseptert et bud fra en budgiver. Velger du det siste alternativet kan du tre inn i avtalen og overta boligen for den aksepterte summen dersom du har lengre ansiennitet enn budgiveren.
Forkjøpsretten kan ikke gjøres gjeldende ved overdragelser til nærstående. Med nærstående menes ektefelle, samboer, søsken, foreldre, barn eller barnebarn. Medlemmene i et boligbyggelag har vanligvis forkjøpsrett til boliger i borettslag tilsluttet boligbyggelaget. Dersom det er flere medlemmer som ønsker å benytte forkjøpsrett, vil den med lengst ansiennitet få tilslaget.
De som allerede eier en andel i borettslaget som den aktuelle boligen tilhører, har forkjøpsrett foran andre medlemmer. Dersom det er flere andelseiere i borettslaget som vil bruke forkjøpsretten, er det botiden i borettslaget som bestemmer hvem som får tilslaget.
Jesus Christ Superstar
Innhold
Innholdet i Jesus Christ Superstar er for det meste hentet fra Bibelen, og er enkelte steder direkte avskrift. Rockeoperaen handler om de siste syv dagene av Jesu liv på jorda. Israel var okkupert av romerne, og styrt av keiseren i Roma. Romernes leder i Israel var Pontius Pilatus. Han var redd for sin stilling, og jødene hadde ikke noe problem med å overbevise ham om at han måtte korsfeste Jesus, ellers ville han få keiserens vrede over seg. Jødene hadde et noenlunde selvstyre under kong Herodes, som mente at Jesus var en trussel ettersom han ble kalt «Jødenes konge».
Musikalen slutter med at Jesus blir korsfestet og lagt i graven.
Personer
Judas Iskariot var en av Jesu' tolv disipler. Iskariot betyr «mannen fra Kariot» og ble et tilnavn for å skille ham fra den andre Judas, nemlig Judas Taddeus.
Pontius Pilatus var den romerske landshøvdingen som regjerte i område rundt Jesu tid. Vanligvis var han en hard og voldsom mann som jødene ikke hadde noe til overs for, men han hadde nåde overfor Jesus, og ville egentlig ikke dømme ham. Men etter trusler om å melde ham til keiseren i Roma etterga han seg til folkets krav.
Kong Herodes så på Jesus med nysgjerrighet som senere ble til narr og forakt. Herodes var sønn av Herodes den store som regjerte under Jesu fødsel og som satte igang barnedrapene for å få drept den nye kongen fordi han var redd for sin stilling.
Dobbelt LP og på scenen
Sommeren 1970 ble dobbeltalbumet Jesus Christ Superstar lansert. Det gikk rett til topps på hitlistene i USA, men fikk ikke samme mottakelse i England. I oktober 1971 ble en scenisk versjon satt opp i New York, som provoserte mange og skapte stor debatt. Mange oppfattet det som krenkende at Jesus ble framstilt som en popstjerne. Dette ga musikalen ekstra stor publisitet, og rockeoperaen har senere gått sin seiersgang i Tyskland, Frankrike, Australia, Danmark, Spania, Ungarn, Brasil, Mexico og i London, hvor den hadde premiere i 1972 og ble vist i åtte år med til sammen 3358 forestillinger.
Det opprinnelige albumet hadde en noe «rocket» stil som er svært forskjellig fra Webbers senere arbeid. Dette uttrykket skyldes delvis rolletolkningene til Murray Head og Ian Gillan samt musikere som gitarister Neil Hubbard og Chris Spedding, bassisten Alan Spenner og trommeslager Bruce Rowland. De musikalske arrangementene er ofte i flere lag, med rock og klassiske elementer, og inneholder mye brå skiftende dynamikk. Mange mener at dette er den ultimate versjonen av denne musikalen.
Film og TV-versjon
I filmen Jesus Christ Superstar fra 1973 blir rollen som Jesus spilt av Ted Neeley, Carl Anderson er Judas, Paul Thomas spiller Petrus og Yvonne Elliman tolker rollen som Maria Magdalena. Filmen ble nominert til Oscar i kategoriene «Beste musikk» og «Beste sang».
I en Emmybelønnet TV-versjon fra 2000 spilles Jesus av Glenn Carter, Judas av Jérôme Pradon og Maria Magdalena av Renee Castle.
Kronprinsesse Märthas minnefond
Kronprinsesse Märthas minnefond er et fond som i kronprinsesse Märtha av Norges minne gir økonomisk støtte til sosiale og humanitære organisasjoner som dekker behov kommunen eller staten ikke har midler til. Mottakere av støtte har for eksempel vært sanitetsforeninger, pensjonistforeninger og lokallag av ulike foreninger og organisasjoner som arbeider til beste for personer med diagnoser og utfordringer av ulike slag.
Fondet ble opprettet under navnet Hennes Kongelige Høyhet kronprinsesse Märthas fond 1. april 1929. Etter kronprinsessens død den 5. april 1954 ble det besluttet at fondets arbeid skulle videreføres som minnefond.
Avkastningen på egenkapitalen blir utdelt årlig i samband med kronprinsesse Märthas fødselsdag den 28. mars. I 2018 ble 193 søkere tildelt sammenlagt 1,165,000 kroner.
Det er kong Harald V som oppnevner styret, som består av (2018):
Ordenskanselliet står for administrasjonen av fondet.
Minnefondets egenkapital er på 25,235,000 kroner (2018).
Washington-konsensus
Washington-konsensus beskriver et sett regler for reformpakker for land i krise og ble først nevnt av økonomen John Williamson i 1989. Bakgrunnen for navnet var at de sentrale institusjonene som var involvert i land med krise i økonomien holdt til i Washington, DC; Det internasjonale pengefondet, Verdensbanken og USAs finansdepartement.
En rekke land har forsøkt å tilpasse deler av reglene og som en følge av det har disse reglene blitt diskutert mye og tildels utsatt for stor kritikk, blant annet fra land i Latin-Amerika. I det større bildet blir Washington-konsensus assosiert med økt rolle for markedet, begrensning av statens rolle i økonomien, nyliberalisme eller markedsfundamentalisme. Kritikk av Washington-konsensus har igjen blitt knyttet til anti-amerikanisme, motstand mot globalisering og sosialisme.
Fylkesvei 2982
Fylkesvei 2982 går mellom Saga og Vassbotn i Larvik kommune.
Frem til 2019 hadde veien betegnelsen fylkesvei 70 (Vestfold).
Løsningsrett
Løsningsrett er et fellesbegrep på ulike rettigheter som gir rett til å overta et formuesgode. Uttrykket brukes særlig om rett til å overta fast eiendom, men er også praktisk for blant annet løsøre, sameieandeler og selskapsandeler (herunder aksjer). Løsningsrettigheter kan ha hjemmel i lov eller avtale, og det nærmere innholdet av retten vil komme an på hva som følger av rettsgrunnlaget.
Den mest kjente formen for løsningsrett er forkjøpsrett, som gir rett til å overta et formuesgode som har skiftet eier. En lignende form er tilbudsrett – forskjellen fra forkjøpsretten er at det i slike tilfeller enda ikke har skjedd noe eierskifte, kun et uttrykt ønske fra eieren om at han ønsker å avhende. Løsningsretter som gir en ubetinget rett for rettighetshaver til å overta gjenstanden uten noen forutgående hendelse kalles kjøperett eller opsjon. Andre praktiske løsningsretter er odelsrett og åsetesrett, som er særegne for Norge.
Ulike løsningsretter følger i norsk rett av en rekke lover, den mest generelle er løsningsrettloven fra 1994.
Rødkantglassvinge
Liten seljeglassvinge (Synanthedon formicaeformis) er en sommerfugl som tilhører familien glassvinger (Sesiidae). Den er funnet på Sørlandet, Østlandet og i Sør-Trøndelag i Norge.
Utseende
En liten (vingespenn 14 – 24 mm), slank, svart glassvinge. Den kjennes lett på forvingens røde spiss. Antennene er svart, hos hannen med fine hår. Hodet og forkroppen er svarte. Bakkroppen er svart, slank, noe konisk, nær midten med et rødt tverrbånd. Ytterst er det en stor, svart haledusk. Forvingen er glassklar, langs framkanten middels bredt svartkantet, et ganske stort område i vingespissen er rødt. Litt utenfor midten har vingen en nokså smal, svart diskflekk. Bakvingen er glassklar med smal svart ytterkant. Beina er ganske lange, hovedsakelig med mørke hår. Navnet "formicaeformis" betyr "maurlignende" og henspiller på at arten kan ligne på flygemaur.
Utbredelse
Den er utbredt i Europa, og i det nordvestlige Asia østover til Kasakhstan. I Norge er den funnet i det sørligste Norge nord til Rogaland og Buskerud,og i Sør-Trøndelag.
Cafe X
Cafe X er en norsk kriminalfilm fra 1928.
Filmen er regissert av Walter Fyrst, som også skrev manus og ledet produksjonen gjennom sitt selskap Fürst-film.
Filmen forteller om hvordan journalisten Karl Kraft oppklarer en sak med storstilt våpen- og ammunisjonssmugling i Oslo. Underveis i etterforskningen treffer han serveringspiken Lilly, som er involvert i affæren. Kraft får Lilly på bedre tanker, og etter at smuglerbanden er avslørt ender de to opp som et par.
En lengre slagsmålscene ble klippet bort fra filmen.
Eli Nolsøe
Eli Nolsøe (uttales «Ele») (født 28. mars 1920 i Vágur, død 20. november 1996 i Klaksvík) var en færøysk kontorist og politiker (Sb.).
Führerbefehl
Führerbefehl eller Führererlass (befaling/forordning fra Føreren) var en ordre eller forordning direkte fra Adolf Hitler til sine underordnede.
Eli Nolsøe
Han var Færøyenes minister for fiskeri-, utenrikshandels- og justissaker i Atli Dams første regjering 1970–1975, og deltok således i de avgjørende forhandlingene med fellesmarkedet om fiskerettigheter. Han forberedte også utvidelsen av Færøyenes fiskerigrense til 200 nautiske mil. Nolsøe var innvalgt på Lagtinget fra Norðoyar 1978–1984 og ledet Lagtingets skattekomité 1980–1984, en periode med store omlegginger i Færøyenes skattesystem.
Führerbefehl
En viktig rettskilde til ordningen var artikkel 48 i Weimarforfatningen; da Hitler ble rikspresident i 1933 benyttet han seg av denne artikkelen til å utstede «nødforordninger» (Notverordningen). De stred ofte både mot øvrig tysk lov, og kunne også være i strid med grunnleggende menneskelige rettigheter.
Eli Nolsøe
Han var sønn av slippformann i Vágur og lagtingsmann Niels Nolsøe og hustru Anna Katrina Mortensen. Hans oldefars farfar, Dione Nolsøe, var bror av Poul, bedre kjent som nasjonalhelten Nólsoyar Páll. Oldefaren på morssiden, Jens Christen Mortensen, var bror av storkjøpmannen Johan Mortensen. Han var yngst av ti søsken; eldstebroren Dion Nolsøe var også lagtingsmann. Han gikk gymnaset i Tórshavn og flyttet deretter til Klaksvík, hvor han begynte i kontortjeneste for sysselmannen. Nolsøe var i mange år bokholder for J.F. Kjølbros virksomheter. I midten av 1970-årene ble Nolsøe leder for Færøyenes nye trafikksikkerhetsmyndighet. I de siste årene av sitt yrkesliv ledet han arbeidstilsynet i Klaksvík.
Führerbefehl
Ved et riksdagsvedtak av 26. april 1942 ble Hitlers autoritet ytterligere rettslig styrket.
Eli Nolsøe
Han giftet seg i 1945 med Elisabeth (Lis) Winther, datter av kjøpmann og borgermester Mourits Winther og hustru Anne Carolina Theodora (Dora) Gaard i Klaksvík. De fikk ni barn, deriblant Rani og Eyðun Nolsøe, som er kjent fra musikkgruppen Frændur. Eli Nolsøe selv var også meget musikalsk.
Nolsøe ble utnevnt til ridder av Dannebrogordenen i 1973.
Führerbefehl
Et eksempel på Führerbefehl er ordren kjent som Kommandobefalingen som bestemte at alle spesialstyrker som ble tatt til fange av tyske styrker i Europa eller Afrika skulle henrettes umiddelbart.
Bjørn Rongen
Bjørn Rongen (født 1906 i Evanger, død 26. august 1983) var en norsk forfatter, både av barnebøker og romaner for voksne.
Han gikk på landsgymnas på Voss, studerte en kort tid i Oslo, men avbrøt studiene for å skrive. Sitt voksne liv var han bosatt i Drøbak.
Rongen brakdebuterte som barnebokforfatter med Bergteken i Risehola, som vant både en forlagskonkurranse og Kirke- og undervisningsdepartementets pris, og som den ledende kritikeren Sonja Hagemann umiddelbart utropte til en klassiker. Boka er velkomponert med en rammefortelling: en bestemor forteller for en gruppe barn historien om gjetergutten Ola som sammen med buskapen blir sperret inne i ei hule etter et steinskred. Bestemors fortelling strekker seg over 4 kvelder, og denne disposisjonen gjorde den velegnet til dramatisering i Lørdagsbarnetimen.
Romanen Store Ma er oversatt til russisk; Nettenes natt er oversatt til dansk, svensk og tysk; og flere av hans barnebøker er oversatt til ulike språk: dansk, finsk, svensk, islandsk, polsk, engelsk, tysk, nederlandsk, afrikaans og tsjekkisk.
Elvira
Elvira er et spansk kvinnenavn med gotisk opprinnelse og flere betydninger. Navnet er utbredt i mange land og svært vanlig i Latvia.
Etymologi
Elvira er en spansk form av gotiske Guilvira, dannet av førsteleddet gails, «vellystig» eller «spyd», og andreleddet wars, «våken» eller *wērs, «sann». Navnet kan også ha opprinnelse som en spansk form av et vestgotisk navn dannet av ali, «fremmed», og *wērs, «sann». I tillegg kan navnet være relatert til spanske elva, «hvit».
Alvira er en variant av navnet.
Utbredelse
Elvira er kjent brukt på 900-tallet i Spania, blant annet av Elvira av Kastilla (965–1017), dronning av León. Elvira er kjent brukt i Sverige fra 1808 og i Norge fra 1850.
Både i Norge og Sverige var navnet først mest brukt rundt år 1900, i Norge spesielt på Østlandet. Navnet har i Norge vært enda mer brukt fra ca. 2005. I USA var navnet mest brukt i 1910- og 1920-årene.
Elvira har katolsk festdag 16. juli etter Elvira av Öhren, en tysk nonne som levde på 1100-tallet, og 25. januar etter en relativt ukjent helgen. Elvira og Elvíra har navnedag i flere land:
Høvding over Dúnedain
Høvding over Dúnedain var en tittel i Midgard i J.R.R. Tolkiens bok Ringenes Herre. Tittelen ble dannet etter at Arthedain hadde falt, og ble brukt av etterkommere av den siste kongen av Nordariket til Dúnedain. Den første høvdingen var Aranarth, som var sønnen og arvingen til Arthedains siste konge, Arvedui. I stedet for å gjenetablere Arthedain eller Arnor, valgte han å styre sitt folk som en høvding. Etter han ble alle høvdinger oppdratt i Kløvendal, hvor arvestykkene fra Isildurs slekt også ble oppbevart.
Alle høvdinger var etterkommere av Isildur gjennom kongene av Arthedain og Arnor, og av Anárion gjennom Fíriel av Gondor. På grunn av dette, og faktumet at kongeslekten i Gondor hadde blitt brutt, anså høvdingene seg selv som rettmessige arvinger til både Gondor og Arnor. De fortsatte også å bruke navn som begynte med den kongelige prefiksen ar(a)-, som symboliserte deres krav til tronen av begge rikene. Sammenlignet med Riksforstanderne som styrte Gondor i samtiden, levde Høvdingene over Dúnendain lengre, med mindre de ble drept.
Høvdinger over Dúnedain i tredje tideverv
Linjen ble brutt da Elessar ble kronet. Etter Elessars død, ble hans sønn, Eldarion, konge/høvding over de sammenslåtte rikene Gondor og Arnor.
Rangers of the North
Anyang (Henan)
Anyang (kinesisk: 安阳市, pinyin: Ānyáng shì; det historiske Yin, også kalt Yinxu) er en kinesisk by på prefekturnivå i provinsen Henan i det sentrale Kina, og ligger nær Den gule flod (Huang He). Befolkningen innen bygrensene anslås (2004) til 760 000.
Anyang ligger på jernbanelinjen mellom Beijing og Guangzhou i et bomullsdyrkende område. Den er et jordbruks- og handelssenter med tekstilindustri, kullgruver og jern- og stålverk.
Historie
Som Shang-hovedstad het byen Yin men er også gått inn i historien under navnet Yinxu ("Yin-ruinen").
Yin var de siste 250 årene av Shang-dynastiet, Anyang-perioden, (ca. 1554 til ca.1045 f.Kr.) Kinas hovedstad, og er et av den kinesiske sivilisasjons tidligste sentra. Det er også grunn til å tro at det forutgående Xia-dynastiet hadde Yin som et sentrum.
Det skal ha vært Shang-kongen Pan Geng som gjorde stedet til sin residensby. Selv om Shang-herskerne flyttet på sin hovedstad fra tid til annen etter det, forble Yin sentrum for deres åndelige univers. Tolv konger regjerte fra Yin i løpet av en åtte generasjoner lang periode. Byen ble ødelagt under det påfølgende Zhou-dynastiets første konge, "krigskongen" Wu Wang på 1000-tallet f.Kr.
Dagens by ble grunnlagt i 1368 e.Kr., under Ming-dynastiet.
Arkeologiske funn i 1899 og siden 1928
I 1899 dukket det opp hundrevis av orakelben, dvs beninskripsjoner på skilpaddeskjell og oksebrystben. Det ble sagt at de var funnet av en lege på jakt etter "drageben" for å kurere en embedsmann i Anyang. Bena er også blitt kalt drageben.
Ølensvåg
Ølensvåg (også brukt Ølsvågen) er et tettsted i Vindafjord kommune i Rogaland. Tettstedet har innbyggere per 1. januar, og ligger i Ølsvågen, som er den innerste delen av Ølsfjorden.
I Ølensvåg ligger mesteparten av industrien i Vindafjord, blant annet bedriftene Westcon, Omega, Ølen Betong, Berge sag og trelast, Granberg Garveri AS og Sandfrakt. I Ølensvåg ligger også Vågen skole som har klassetrinn fra 1.-7.klasse og Lundeneset vidaregåande skole.
Anyang (Henan)
Arkeologiske funn i 1899 og siden 1928
Utgravinger påbegynt i 1928 (midlertidig avsluttet i 1937) ca. tre km nord for dagens bykjerne under ledelse av den ledende kinesiske arkeolog og kjenner av Shan-tiden, Li Chi, avdekket rike bronsealderfunn fra Shang-dynastiets dager, som urner, orakelben med orakelskrift, steiner og jade, vogner, bronsearbeider og bygningsfundamenter. Utgravningene bekreftet at Anyang var en av den gamle kinesiske kulturs vugger.
Til nå er over 100 000 orakelskall og -ben utgravd av arkeologer blant ruinene etter Shang-dynastiets siste hovedstad, Yin, like ved storbyen Anyang. Det er også blitt funnet et lavere antall "drageben" med orakelskrift i Shangcheng utenfor Zhengzhou, også den i Henan. Dette var en tidligere hovedstad for Shan-herskerne.
Loropéni-ruinene
Loropéni-ruinene er den best bevarte av ti festninger i Lobiområdet i Burkina Faso, og er minst 1000 år gamle. I et større bilde er den en av nærmere 100 ruiner som utgjør et arkeologisk spor etter den transsahariske gullhandelen. Ruinene ligger nær grensen til Elfenbenskysten, Ghana og Togo.
Området ble okkupert av Lohron eller Koulango-folkene, som kontrollerte gullproduksjonen i regionen fra det 13. til det 16. århundret. Det 11 000 kvadratmeter store området er Burkina Fasos første verdensarvsted.
Ølensvåg
Europavei 134 går gjennom Ølensvåg, og riksvei 543 går fra Ølensvåg til Utbjoa.
Halabja (provins)
Halabja ble i februar 2015 skilt ut fra provinsen Suleimania i et område rundt byen Halabja, og etablert som egen provins.
Anyang (Henan)
Arkeologiske funn i 1899 og siden 1928
Det ble funnet spor fra paleolittiske kulturer som går 25 000 år tilbake. I forskjellige overlappende strata ble det også funnet elementer fra Yangshaokulturen (5000-2700 f.Kr.), Longshankulturen (5000-3000 f.Kr.) og muligens også Hsiao-thun. Det ble også funnet elementer fra tidlig Shan-periode. Her fant man inskripsjoner på skilpaddeskallben, og et tempel "Sjelens vår". Tempelet betegnes som det første buddhistiske tempel i Henan.
Halabja (provins)
Dette er den 19. provinsen i Irak og den fjerde i regionen Kurdistan.
Anyang (Henan)
Arkeologiske funn i 1899 og siden 1928
Utgravningene ved Anyang fortsetter, og det er mulig at det dreier seg om verdens mest omfattende arkeologiske bronsealderfelter. Så sent som i 1998 ble det oppdaget et nytt felt like ved, Huayuanzhuang, nord for elven Huan.
Halabja (provins)
Provinsen har en befolkning på 105,600 (2015), hovedsakelig sorani-talende kurdere.
Anyang (Henan)
Shang-museet i Xiaotun
I landsbyen Xiaotun nær ved er Shang-ruinenes museum, Yinxu. Her er en modell av en hovedhall, en imitasjon av et keiserpalass, og en replika av gravkammeret til Fu Hao (død ca. 1250 f.Kr., hustru til kong Wu Ding av Shang), den første kvinnelige general i kinesisk historie. I denne graven, den rikeste av dem alle, ble det funnet over 400 kostbarheter av bronse, 2 000 orakelben og mer enn 500 jadegjenstander. Dette var den eneste graven som ikke var blitt plyndret av gravrøvere. Her er også utgravningsfelt nr. 127, der 17 096 orakelinskripsjoner ble funnet.
Jernbane
Beijing-Hongkong høyhastighetsjernbane har stoppested her.
Jingguangbanen, som er den konvensjonelle toglinjen mellom Beijing i nord og Guangzhou i sør, har stoppested her. Denne sterkt trafikkerte jernbanelinjen er også innom blant annet Baoding, Shijiazhuang, Handan, Zhengzhou, Wuhan, Changsha og Shaoguan.
Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Jerusalemskors
Jerusalemskors er et symbol som ser ut som et teutonisk kors med fire små greske kors i hjørnene til vinklene mellom korsarmene. Det har vært brukt som et symbol på Jesu befaling om å spre budskapet ut til alle folk. Korset kalles av den grunn også evangelisasjonskors eller misjonskors.
Biblioteksystem
Systemet består vanligvis av en relasjonsdatabase, programvare for å kommunisere med databasen, og to brukergrensesnitt (ett for lånere og ett for bibliotekarer). De fleste biblioteksystem skiller programvarefunksjoner i separate programmer som kalles moduler, hver av dem integrert med et felles grensesnitt.
Eksempler på moduler:
Hver låner og bok har en unik ID i databasen som tillater biblioteksystemet å holde oversikt over deres aktiviteter.
Se Norge
Se Norge (engelskspråklig tittel: ) er en stum norsk dokumentarfilm fra 1924 i regi av Gustav Lund.
Filmen er en turistreklame for Norge og viser en lang rekke turistattraksjoner fra det ganske land. Premieren fant sted i New York City nyttårsaften 1924. Allerede i november 1924 hadde det imidlertid vært en pressevisning av filmen hjemme i Norge. I 1929 ble Se Norge vist på norske kinoer til stor begeistring blant det norske publikum; den stod på plakaten i Oslo i hele ti uker.
Idiosynkrasi
Idiosynkrasi (gresk ιδιοσυγκρασία, idiosynkrasia, satt sammen av idios, «egen», synkrasis, «blanding, temperament», fra den opprinnelige grunnbetydning «blanding av organismens elementer» er et fremmedord som betyr «særhet» eller «ekstrem overfølsomhet» eller «motvilje». Betegner vanligvis noe som er svært spesielt eller enestående, som ikke lar seg forklare uten videre, og uten noe å sammenligne med.
Innen psykologi og annet
Idiosynkrasi kan betegne «særegen natur, egenskap eller karakter», eller mer presist noe som er særegent for en enkelt person eller gruppe, og som forhindrer denne personen eller gruppen i å bli beskrevet gjennom en regel eller ved hjelp av en kategori. Attestert fra 1660-tallet i England fikk betegnelsen en medisinsk betydning for et individs fysisk konstitusjon, en særlig mental følelse av de de blandingene i en person som utgjør hans karakter og personlighet. I psykologi er ordet nettopp begrepet for en atferdsform eller egenskap ved en person som særmerker personen i forhold til andre mennesker. I moderne bruk kan det henvise løselig en persons innfall, vaner, moter eller smak.
Innen medisin
Idiosynkrasi definerte måten leger oppfattet sykdommer på 1800-tallet. De betraktet enhver sykdom som en unik tilstand, relatert til hver pasient. Denne forståelsen begynte å endre seg på 1870-tallet, da oppdagelser gjort av forskere i Europa tillot framveksten av en «vitenskapelig medisin», en forløper til den evidensbaserte medisinen som er standarden for praksis i dag. Innen dagens legevitenskapen er idiosynkrasi en abnorm eller avvikende reaksjon overfor visse stoffer – stort sett synonymt med allergi.
Innen økonomi
I porteføljeteori beskrives risiko for prisendringer på grunn av de unike omstendighetene til et spesifikt verdipapir, i motsetning til det totale markedet, som idiosynkratisk risiko. Denne risikoen kan praktisk talt elimineres fra en portefølje gjennom diversifisering. Det kalles også ofte usystematisk eller spesifikk risiko. Det betyr at det ikke er noen kompensasjon for risiko, uansett hvor risikabelt eiendelen er, og uansett hvor stor risiko som man er villig til å ta.
Fylkesvei 1086
Fylkesvei 1086 går mellom Enebekk og Åkeberg i Råde kommune. Veiens lengde er 3,9 km.
Frem til 2019 hadde veien betegnelsen fylkesvei 359.
Lundeneset vidaregåande skole
Lundeneset vidaregåande skole er en kristen internatskole i Ølensvåg i Vindafjord, eid av Norsk Luthersk Misjonssamband. Skolen har offentlig godkjenning og eksamensrett for 298 elever og plass til ca. 180 elever i internatet.
Skolen tilbyr studieretningene studiespesialisering, salg, service og reiseliv, IT og medieproduksjon og påbygging til generell studiekompetanse.
Skolen ligger i Ølensvåg i Vindafjord kommune, ca. 45 km øst for Haugesund.
Lene Elise Bergum
Lene Elise Bergum (født 19. november 1971 i Kristiansand) er en norsk skuespiller.
Gjennombruddet som skuespiller kom med rollen som Lene i filmen Hodet over vannet (1993), som det senere ble laget en Hollywood-versjon av, med Cameron Diaz i hovedrollen.
Bergum hadde en fremtredende rolle som Camilla i komiserien Tre på toppen på TVNorge i 1997. Det var likevel først med rollen som Alexandra «Alex» Kvamme i såpeserien Hotel Cæsar på TV 2 hun ble et kjent fjes for den jevne nordmann. Hun spilte i serien fra 1998 til 2001, gjorde comeback i 2004 og forlot intrigehotellet på nytt i mai 2004.
Hun hadde også rollen som Anita i TV 2-serien Far og sønn i 2002.
I 2005 var hun norsk deltager i den skandinaviske TV-produksjonen Robinson VIP, sammen med Ole Klemetsen, Janne Rønningen, Gry Jannicke Jarlum og Jan Simonsen.
Per 2014 driver hun firmaet Appetitten Kantine og Catering.
Hun har tidligere jobbet som lastebilsjåfør i Posten Norge.
Vinteren 2018 var hun deltaker på Farmen Kjendis på TV2.